Diari Oficial de la Generalitat Valenciana


Sumari del DOGV 6153, del 26-11-2009 (2009/13098)

RESOLUCIÓ de 9 de novembre de 2009, del conseller d'Educació, per la qual es nomena Mª José Hidalgo Navarro i Francisco Marín Martínez, com a membres del Ple del Consell Valencià d'Universitats i Formació Superior.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6153

Data del DOGV
:   26-11-2009

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2009/13989


Data del document
:   09-11-2009

Organisme emissor
:   Conselleria d'Educació

Tipus de document
:   Resolució

RESOLUCIÓ de 9 de novembre de 2009, del conseller d'Educació, per la qual es nomena Mª José Hidalgo Navarro i Francisco Marín Martínez, com a membres del Ple del Consell Valencià d'Universitats i Formació Superior. [2009/13544]  
La Llei 4/2007, de 9 de febrer, de la Generalitat, de Coordinació del Sistema Universitari Valencià, crea i regula, en el capítol II del títol III, el Consell Valencià d'Universitats i de Formació Superior, i establix en l'article 25.1.f) que el Ple del Consell estarà integrat, entre altres vocals, per dos representants de cada Consell Social de les universitats públiques designats entre els vocals socials i per ells.   
L'article 26.1 de l'esmentada norma legal disposa que els membres del Ple del Consell Valencià d'Universitats i de Formació Superior que no ho siguen per raó del seu càrrec, seran nomenats pel conseller competent en matèria d'universitats, amb la designació prèvia de l'òrgan corresponent, per un període de quatre anys i podran ser renovats per períodes successius de la mateixa duració. En cas de produir-se una vacant per renúncia o revocació de la designació, el nou membre serà nomenat pel període restant de mandat del membre que ha cessat.  
Segons consta en el certificat del secretari del Consell Social de la Universitat Miguel Hernández d'Elx de data 21 d'octubre de 2009, s'ha nomenat Mª José Hidalgo Navarro i Francisco Marín Martínez, en substitució de Isabel Lerma Llorens i Andrés Ballester Costa, com a membres del Consell Social de la Universitat Miguel Hernández d'Elx en el Consell Valencià d'Universitats i Formació Superior.  
Vist allò que s'ha exposat, de conformitat amb el que preveu l'article, 26.1 de la Llei 4/2007, de 9 de febrer, de la Generalitat, de Coordinació del Sistema Universitari Valencià, i d'acord amb la proposta del director general d'Universitat i Estudis Superiors de data 9 de novembre de 2009, resolc:  
Primer  
Nomenar Mª José Hidalgo Navarro i Francisco Marín Martínez, com a vocal del Ple del Consell Valencià d'Universitats i de Formació Superior en representació del Consell Social de la Universitat Miguel Hernández d'Elx, en substitució de Isabel Lerma Llorens i Andrés Ballester Costa.  
Segon  
D'acord amb el que establix l'article 26.1 de la Llei 4/2007, de 9 de febrer, de la Generalitat, el nomenament s'efectuarà pel període restant de mandat dels membres que han cessat.  
Tercer  
La present resolució produirà efectes des del mateix dia que es publique en el Diari Oficial de la Comunitat Valenciana.  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 16 de la Llei reguladora de la Jurisdicció Contenciosa Administrativa, contra la present resolució, que posa fi a la via administrativa, es podrà recórrer potestativament en reposició, o bé es podrà plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació en el termini d'un mes a comptar de l'endemà de la seua publicació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació.  
València, 9 de novembre de 2009.- El conseller d'Educació: Alejandro Font de Mora Turón.